BBC Hausa - Hotuna da Bidiyo - Hotuna: Ana kai hari gidan Gbagbo
An sabunta: 6 ga Aprilu, 2011 - An wallafa a 12:50 GMT
Hotuna: Ana kai hari gidan Gbagbo
Shugaban kasar Ivory Coast Laurent Gbagbo wanda yake buya a karkashin fadarsa ta shugaban kasa, ya ki sauka daga kan karagar mulki.
Dakarun dake biyayya ga abokin hamayyarsa Alassane Ouattara su yi kawanya a gidansa da ya zaune kuma suna kai hari.
Mista Gbagbo ya shaidawa gidan talabijin na kasar Faransa cewa ya amince da tattaunawa tare da Mista Ouattara, kuma ya yarda a sake kidaya kuri'un zabenda aka gudanar a watan Nuwambar bara, amma yace ba zai mika wuya ba.
Wakilin BBC ya ce watakila abinda Mista Gbagbo ke so shine wata kasar da za ta karbe shi.
To sai dai a baya bangaren Mista Ouatarra sun yi kira da a gurfanar da Laurent Gbagbo a gaban kuliya, saboda laifukan yaki da suke zarginsa da aikatawa.